《雪湖八景次瞿宗吉韵 其七 苏堤雪柳》
元代·凌云翰

寒梢不耐北风狂，何似东风万缕黄。西子画来螺黛浅，苏公行缕马蹄香。

兰同旧叶堪为佩，藕比新丝可织裳。待得春归飞絮乱，画船移近柳边傍。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。